《眼儿媚》
作者: 危昂霄晴云十丈跨杉溪。偏称夜凉时。我来正值,一滩月朗,万木霜飞。谪仙不住人间世,此恨有谁知。何人画我,倚阑得句,听水忘归。...详情
《水调歌头》
作者: 巴州守霁色满空碧,爽气正横秋。登高行乐,来只说古巴州。扫尘埃来坐,携取烟云杖履,容清游。坐上尽佳客,一醉破千忧。倚虚壁,绝临,上层楼。黄花赤叶,鸟啼断四山幽。醉里不知归去,空有乱云衰草,落日几多愁。舞鹤在霄汉,宿鹭点汀洲。...详情
《鼓笛慢・水龙吟》
作者: 无名氏去年今日关山路,疏雨断魂天气。据鞍惊见,梅花的,篱边水际。一枝折得,雪妍冰丽,风梳雨洗。正水村山馆,倚阑愁寄,有多少、春情意。好是孤芳莫比。自不分、歌梁舞地。砌香砌影,高禅文友,清谈相对。琴韵初调,瀹瓯催渝,炉薰欲试。向此时,一段风流,付与晋人标致。...详情
《鼓笛慢・水龙吟》
作者: 无名氏淡烟池馆,霜飚乍紧,又是年华暮。黄花老尽,丹枫舞困,江梅初吐。点缀南枝,暗传春信,玉苞微露。凭危阑空断,谁家素脸,遥山远、空凝伫。昨夜一枝开处。正前村、雪深幽曙。看来只恐,瑶台云散,玉京人去。庾岭寒馀,汉宫妆晓,飞堆行雨。仗谁人惜取,孤芳雅致,作春光主。...详情
《洞庭春色・沁园春》
作者: 无名氏绛萼欺寒,暗传春信,一枝乍芳。向篱边竹外,前村雪里,青梢犹瘦,疏影溪傍。惹露和烟凝酥艳,似潇洒玉人初试妆。江南路,有多情伫立,回尽柔肠。倚楼最难忘处,正皓月、千里流光。纵广平心劲,难思丽句,少陵诗兴,犹爱清香。休怪东君先留意,问他日和羹谁又强。还轻许,笑凌空桧影,松荫交相。...详情
《蓦山溪》
作者: 无名氏重黎默运,可意萦人处。清楚玉蕤仙,独幽栖、村溪月坞。冰腮露鬓,佳致在西湖,月出早,雪消迟,立马红墙序。寒梢微萼,点点蝇头许。欲露小檀心,似生怕、施朱红紫。返魂香细,堪吊独醒人,临泽国,袭清风,且咏离骚句。...详情
《南柯子・南歌子》
作者: 周紫芝蝉薄轻梳鬓,螺香浅画眉。西湖人道似西施。人似西施浓淡、更相宜。画烛催歌板,飞花上舞衣。殷勤犹劝玉东西。不道使君肠断、已多时。...详情
《满江红》
作者: 周紫芝寂寂江天,雪又满、晚来风急。空懊恨、散盐飞絮,未成轻集。万里长空飞不到,珠帘卷尽还羞入。问向晚、谁欲画渔莎,寒江立。天黯淡,催残日。波浩渺,添寒力。又何如聊遣,舞衣红湿。好与月娥临晚砌,莫教先放梅花拆。便准拟、一醉广寒宫,千山白。...详情
《蓦山溪》
作者: 周紫芝月眉星眼,阆苑真仙侣。娇小正笄年,每当筵、愁歌怕舞。水亭烟树,春去已无踪,桃源路。知何处。往事如风絮。如今闻道,误剪香云缕,闲系小乌纱,更无心、浅匀深注。三山路杳,终不是人间,知谁与。吹箫女。共驾青鸾去。...详情
《临江仙》
作者: 周紫芝记得武陵相见日,六年往事堪惊。回头双鬓已星星。谁知江上酒,还与故人倾。铁马红旗寒日暮,使君犹寄边城。只愁飞诏下青冥。不应霜塞晚,横槊看诗成。...详情
《苏幕遮》
作者: 周紫芝水傍边,山尽处。唤取云来,共我山头住。分得一江风共雨。满院芙蓉,更听红妆舞。趁霜晴,闲独步。那里烟村,有个梅花树。小径斜穿来又去。醉後知他,有甚青云路。...详情
《尾犯》
作者: 无名氏轻风淅淅,正园林萧索,未回暖律。岭头昨夜,寒梅初发,一枝消息。香苞渐拆。天不许、雪霜欺得。望东吴,驿使西来,为谁折赠春色。玉莹冰清容质。迥不同、群花品格。如晓妆匀罢,寿阳香脸,徐妃粉额。好把琼英摘。频醉赏、舞筵歌席。休待听,呜咽临风,数声月下羌笛。...详情
《落梅慢・落梅》
作者: 无名氏带烟和雪,繁枝澹伫,谁将粉融酥滴。疏枝冷蕊厌群芳,年年常占春色。江路溪桥谩倒,袅袅风中无力。暗香浮动冰姿,明月里,想无花比高格。争奈光阴瞬息。动幽怨、潜生羌笛。新花斗巧,有天然闲态,倚阑堪惜。零乱残英片片,飞上舞筵歌席。断肠忍泪念前期,经岁还有芳容隔。...详情
《马家春慢》
作者: 无名氏珠箔风轻,绣帘浪卷,乍入人间蓬岛。斗玉阑干,渐庭馆帘栊春晓。天许奇葩贵品,异繁杏、夭桃轻巧。命化工、倾国风流,与一枝纤妙。樽前五陵年少。纵丹青异格,难别颜貌。悲露凝烟,困红娇额,微鼙低笑。须信浓香易歇,更莫惜、醉攀吟绕。待舞蝶游蜂,细把芳心都告。...详情
《浣溪沙》
作者: 无名氏翦碎红娘舞旧衣。汉宫妆粉满琼枝。东风来晚未曾知。颜色不同香小异,瑶台春近宴回时。宝灯相引素娥归。...